દેશની રાજધાની દિલ્હીના બુરાડી વિસ્તારમા એક જ પરિવારના 11 લોકોના મોતથી સહુ કોઈ શોકમાં છે. મૃતકોમાં સાત મહિલાઓ અને બે બાળકો પણ શામેલ છે. પોલિસની પ્રારંભિક તપાસમાં મોત પાછળ અંધવિશ્વાસ હોવાનું માનવામાં આવી રહ્યુ છે. જો કે પોસ્ટમોર્ટમ રિપોર્ટ આવ્યા બાદ મોતના રહસ્ય પરથી પડદો ઉઠી શકશે. ઘરની આસપાસ રહેતા લોકોની માનીએ તો પરિવારમાં ઘણી વાર ધાર્મિક અનુષ્ઠાન થતા રહેતા હતા. પોલિસના ઘટના સ્થળેથી બે રજિસ્ટર મળ્યા છે જેમાં એક પર હાથેથી લખેલી નોટ છે જે આ 11 મોત અંગે ઘણુ બધુ કહી જાય છે.